Sep 20,2015
బీఓఎం నుంచి 'ముద్ర్ర'
   నవతెలంగాణ, హైదరాబాద్‌ : సూక్ష్మ, చిన్న పరిశ్రమల ఔత్సాహికవేత్తల రుణాల కోసం ప్రభుత్వ రంగంలోని బ్యాంకు ఆఫ్‌ మహారాష్ట్ర (బీఓఎం) ముద్రా కార్డును ఆవిష్కరించింది. బ్యాంకు ఆఫ్‌ మహారాష్ట్ర హైదరాబాద్‌ జోన్‌ జోనల్‌ మేనేజర్‌ ఎన్‌ రాంబాబు ఈ కార్డును ఆవిష్కరించారు. సూక్ష్మ, చిన్న పరిశ్రమల ఔత్సాహికవేత్తల మూలధన అవసరాలను తీర్చేందుకు గాను ముద్రా కార్డును అందుబాటులోకి తెచ్చినట్లు బీఓఎం వివరించింది. బ్యాంకు 81వ వార్షికోత్సవం పురస్కరించుకొని బీఓఎం ఈ కార్డును అందుబాటులోకి తీసుకువచ్చింది. ముద్రా కార్డును రూపే డెబిట్‌ కార్డు రూపంలో అందిసున్నట్లుగా బ్యాంకు తెలిపింది. ఈ కార్డును ఏటీఎం, పీఓఎస్‌ కేంద్రాల వద్ద లావాదేవీలు నిర్వహించుకోవచ్చని బీఓఎం ఒక ప్రకటనలో తెలిపింది. ప్రభుత్వం తయారీ, ట్రేడింగ్‌, సర్వీసు రంగాల్లోని ఔత్సాహికవేత్తలకు రూ.10 లక్షల వరకు రుణాలు అందించడానికి ముద్రా రుణాలను అందుబాటులోకి తెచ్చిన విషయం తెలిసిందే. ఈ రుణాల మంజూరులో రూ.5 లక్షల వరకు ఎలాంటి ప్రాసెసింగ్‌ రుసుము వసూలు చేయడం లేదని, చౌక వడ్డీ రేట్లతో రుణాలు అందిస్తున్నట్లు బ్యాంకు వర్గాలు తెలిపాయి.aఞ
మీ స్నేహితులకు రికమెండ్ చెయ్యండి